Βικτόρια Τζάστις

Η Βικτόρια Ντόουν Τζάστις (Victoria Dawn Justice, 19 Φεβρουαρίου 1993) είναι Αμερικανίδα ηθοποιός, τραγουδίστρια, μοντέλο, στιχουργός και χορεύτρια. Ξεκίνησε την καριέρα της σε ηλικία δέκα ετών με την συμμετοχή της σε διάφορες τηλεοπτικές σειρές και ταινίες, όπως την σειρά Victorious όπου και πρωταγωνιστούσε.

 Η Βικτόρια Τζάστις, γεννήθηκε στις 19 Φεβρουαρίου 1993 στο Χόλιγουντ της Φλόριντα των Η.Π.Α.. Ο πατέρας της, Ζακ Τζάστις είναι γερμανικής, ιρλανδικής και αγγλικής καταγωγής, ενώ η μητέρα της Σιρίν Ριντ έχει καταγωγή από το Πουέρτο Ρίκο. Έχει μία μικρότερη αδελφή όπου ονομάζεται Μάντισον Γκρέις Τζάστις. Το 2003, για την συμμετοχή της στην τηλεοπτική σειρά Victorious, μετακόμισε μαζί με την οικογένειά της στο Χόλιγουντ της Καλιφόρνια. Αρχικά φοίτησε σε γυμνάσιο του Κλίβελαντ, αλλά λόγω των γυρισμάτων της η Βικτόρια συνέχισε να διδάσκεται τα σχολικά της μαθήματα στο σπίτι της. Η Βικτόρια Τζάστις ξεκίνησε την καριέρα της το 2003 σε ηλικία δέκα ετών, κάνοντας την εμφάνισή της σε επεισόδιο της σειρά Glimore Girls. Μετά την συμμετοχή της στη σειρά, η Βικτόρια μετακόμισε μαζί με την οικογένειά της στο Λος Άντζελες της Καλιφόρνια. Την επόμενη χρονιά, συμμετείχε στο δεύτερο επεισόδιο της σειράς του Disney Channel, The Suite Life of Zack & Cody, στο οποίο έπαιξε ένα νεαρό κορίτσι με το όνομα Ρεβέκκα. Επίσης, η Βικτόρια Τζάστις υποδύθηκε την Στέλλα, μια νεαρή κοπέλα στο δραματικό θρίλερ Mary το 2005. Η ταινία έκανε το ντεμπούτο της στο Φεστιβάλ Κινηματογράφου της Βενετίας το 2005 και αργότερα παρουσιάστηκε σε διάφορα άλλα φεστιβάλ, όπως το Διεθνές Φεστιβάλ Κινηματογράφου του Τορόντο το 2005, το Φεστιβάλ Κινηματογράφου Deauville και το Διεθνές Φεστιβάλ Κινηματογράφου του Σαν Σεμπαστιάν. Το 2005, η Βικτόρια έγινε δεκτή σε πρόγραμμα μουσικού θεάτρου της Ακαδημίας Performing Arts του Millikan στο Λος Άντζελες, ενώ εμφανίστηκε και σε διαφημίσεις των εταιρειών Ralph Lauren, Gap, Guess, Mervyn's, Peast Butter Crunch και Ovaltine. Κατά τη διάρκεια του ίδιου έτους, η Βικτόρια Τζάστις συμπρωταγωνίστησε στη σειρά του Nickelodeon, Zoey 101 ως Λόλα Μαρτίνεθ, μια νεαρή φοιτήτρια που είναι επίδοξη ηθοποιός. To 2010, η Βικτόρια Τζάστις πρωταγωνίστησε στην μουσική σειρά του Nickelodeon, με όνομα Victorious. Η σειρά προβλήθηκε για τρία χρόνια με τεράστια επιτυχία στα νούμερα τηλεθέασης και καθ’όλη την διάρκειά της, η Βικτόρια ηχογράφησε αρκετά τραγούδια για τις ανάγκες της σειράς. Την ίδια χρονιά, συμμετείχε σε επεισόδιο της σειράς κινουμένων σχεδίων The Penguins of Madagascar και στην πρώτη της ταινία με όνομα «The Boy Who Cried Werewolf». Το 2012, πρωταγωνίστησε στην κωμωδία «Fun Size» στον ρόλο της Wren. Στις 18 Ιουνίου 2013 η Βικτόρια Τζάστις κυκλοφόρησε το πρώτο της τραγούδι με όνομα «Gold». Από το 2016 μέχρι και το 2020 έχει συμμετάσχει σε τέσσερις ταινίες, το «The Rocky Horror Picture Show: Let's Do the Time Warp Again» (2016), «Bigger» (2018), «Summer Night» (2018) και το «The Outcasts» (2017). Έχει συμμετάσχει σε πολλά φιλανθρωπικά γεγονότα. Έχει υποστηρίξει το Ίδρυμα των Ηνωμένων Εθνών, για την καταπολέμηση του AIDS, την ευημερία του φυσικού περιβάλλοντος και των παιδιών. Επίσης, προασπίζεται τα ανθρώπινα δικαιώματα και υποστηρίζει εκστρατείες που αγωνίζονται υπέρ της παγκόσμιας ειρήνης. Το 2010, η Βικτόρια Τζάστις συμμετείχε στην καμπάνια “Girl Up”, η οποία επικεντρώθηκε στην προώθηση των δικαιωμάτων των κοριτσιών στις λιγότερο ανεπτυγμένες χώρες. Γι’ αυτόν το σκοπό, πραγματοποίησε ένα ταξίδι στις χώρες της Κεντρικής Αμερικής, με στόχο την ευαισθητοποίηση αυτών των χωρών. Συμμετέχει επίσης σε διάφορες εκστρατείες που υποστηρίζουν την ενδυνάμωση των γυναικών. Πολυμέσα σχετικά με το θέμα Victoria Justice στο Wikimedia Commons